Amsonia tabernaemontana

Amsonia tabernaemontana er en flerårig urt i gravmyrtfamilien.

Den blir 60–90 cm høy med opprett vekst. Stengelen er forvedet ved basis og er ikke forgrenet. Bladene er smalt eggformede med glatt rand. Om høsten blir bladene gyllengule. Blomstene er lyseblå med et smalt kronrør og smale kronfliker. De sitter i en endestilt blomsterstand som består av flere små klaser. Den befruktede blomsten utvikler seg til to opprette, 8–10 cm lange belgkapsler.

Arten vokser på våte steder med sandgrunn i åpen skog og grasmark. Den er utbredt i sørlige og sørøstlige USA og nordlige Mexico der den vokser nordover til Maryland, sørøstlige Virginia og sørlige Illinois. Planten dyrkes ofte i hager. I Norge kan den plantes til herdighetssone 4, og den finnes blant annet i Botanisk hage i Oslo, Stavanger botaniske hage og Ringve botaniske hage i Trondheim.

Litteratur

Eksterne lenker 

 

Gravmyrtfamilien